# Михаил Горбачов

|  |
| --- |
|  |
| Михаил Сергеевич Горбачов |
|  Генералный Секретарь ЦК КПСС, 1987 |
|

---

Президент СССР |
| Во функции: |
| 15. марец 1990 — 25. децембер 1991 |
| Предходник | нова функция |
| Наступник | функция заникла |
|

---

Генералный Секретарь ЦК КПСС |
| Во функции: |
| 13. марец 1985 — 24. август 1991 |
| Предходник | К. У. Черненко |
| Наступник | В. А. Ивашко |
|

---

 |
| Уродив ся | марца 2., 1931(1931-03-02) Привольное, СССР |
| Умер | авґуста 30., 2022 (91 р.) Москва, Российска Федерация |
| Назывка | Горби |
| Alma mater | Московска универзита |
| Профессия | правник, политик |
| **Официалный сайт** |
|

---

**Михаил Сергеевич Горбачов** на Викискладѣ |

Германия дякуе Горбачовови
**Михаил Горбачов** (русс. *Михаил Сергеевич Горбачев*; \*2. марец 1931 – †30. август 2022 ) — политичный и державный дѣятель, президент СССР, Нобелов лавреат за мир (1990).

## Карьера

Уродив ся в селѣ Привольное (днесь Ставропольского края, РФ). Еще в школном вѣку працовав комбайнером, быв принятый кандидатом в члены КПСС, закончив школу зоз стрѣбернов медальов и з орденом Трудового Червеного Прапора за комбайнерску роботу (1950). За такы заслугы принятый без вступного испыту на правну факулту Московской универзиты, котру абсолвовав з одзнаков (1955), и быв посланый на роботу в прокуратуру Ставропольского края. Ту працовав яко правник лем 10 днѣ, а пак достав пост Первого секретаря Ставропольского горкома ВЛКСМ и одтогды зачав политичну карьеру, раз в комсомолѣ а пак в КПСС. В року 1967 закончив екстерно економичну факулту Ставропольского земледѣлского инштитуту, понеже то потребовав во ввѣреной му функции, звязаной зоз земледѣлством.

## Политика

На вершинѣ своей карьеры Михаил Горбачов — Генералный Секретарь ЦК КПСС (1985–1991) и Президент СССР (1990–1991). Его внуторна политика демократизации политичной системы и децентрализации економикы привела ку паду комунизма и роспаду СССР (1991). Во вонкашной политицѣ быв покладеный конець повоенному доминованю Совѣтского Союза над Выходнов Европов и то была една з его заслуг, за котры достав Нобелову награду мира.

## Розлучѣня з партиев

По падѣ комунистичных режимох во Выходной Европѣ Михаил Горбачов пристав на то, же совѣтскы войска будуть за пять рокы одведены дому, Германия ся зась обновить як едина держава, аж и стане ся членом НАТО. В року 1989 были одтягнуты совѣтскы войска з Афганистану. В року 1991 была анулованый Варшавскый пакт. Але в СССР продовжовав ся упадок економикы и процес дезинтеграции. Президент Горбачов инициовав первый в истории державы референдум, на котром 17. марца 1991 76% участникох ся выповѣли за захованя единого Союза в обновленой формѣ. Але 19.–22. августа 1991 конзервативне окружѣня Президента организовло пуч, котрый скраховав. Нараз по пучу Михаил Горбачов, вызнаючи роль свого партийного окружѣня, резигновав з поста Генералного Секретаря ЦК КПСС и закликав ЦК до самороспуска.

## Конець президентства и СССР

Горбачов скоро пересунув найважнѣйшы владны функции на союзны републикы, але не устигав за подѣями. Инициатива перешла в рукы Бориса Йелцина, и даколько републик были готовы створити сполоченство, приявши його лидерство. 8. децембра 1991 лидеры России, Украины и Бѣлоруси подписали Бѣловежску догоду, котров створили Сполоченство Независимых Держав и выголосили роспуск СССР. 25. децембра 1991 Михаил Горбачов зрѣк ся поста Президента СССР и тот день СССР перестав екзистовати.

## Умертя

Михаил Горбачов умер вечур 30. августа 2022 на 92. рокови живота на почкову недостаточность в Централной клиничной шпиталѣ в Москвѣ. Российскый президент Владимир Путин ся з ним розлучѣв 1. септембра 2022 перед навщивов Калининграду, понеже не мог брати участь погребу через набитый працовный програм.

## Референции

## Жерела и одказы

* **Шаповал Ю. І.**: Горбачов Михайло Сергійович ///Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013. ISBN 966-00-0632-2 Том 2: 2004 ISBN 966-00-0405-2; сс. 159–160.укр.
* Mikhail-Gorbachev. **Encyclopaedia Britannica (online)**.  [перевірено 2020-04-04].  англ.
* **Кубицкая О. А.**. ГОРБАЧЁВ //. Большая российская энциклопедия. Электронная версия (2018);.  [перевірено 2020-04-04].  русс.
* **Официалный сайт** Михаила Горбачова русс.

## Референции